मिस दिवा

**मिस दिवा**, फेमिना मिस इंडिया का एक हिस्सा है, जो मुख्य रूप से भारत की प्रतिनिधियों का चयन मिस सुप्रानेशनल (पोलैंड) और मिस कॉसमो इंटरनेशनल (वियतनाम) प्रतियोगिताओं के लिए करता है।

2013 से 2023 तक, मिस दिवा प्रतियोगिता की मुख्य विजेता भारत का प्रतिनिधित्व मिस यूनिवर्स में करती थीं, जो विश्व की चार सबसे बड़ी अंतरराष्ट्रीय सौंदर्य प्रतियोगिताओं में से एक है।
लेकिन 2024 में संगठन ने मिस यूनिवर्स की लाइसेंस लेना बंद कर दिया।
इस कारण श्वेता शारदा जो मिस दिवा यूनिवर्स 2023 थीं, मिस दिवा संगठन द्वारा मिस यूनिवर्स में भेजी गई आख़िरी भारतीय प्रतिनिधि बनीं।

## इतिहास

मिस यूनिवर्स ऑर्गेनाइजेशन द्वारा मिस यूनिवर्स फ्रेंचाइज़ को बेनेट, कोलमैन एंड कंपनी को देने के बाद, भारत की मिस यूनिवर्स प्रतिनिधि चुनने के लिए एक अलग प्रतियोगिता ‘मिस दिवा’ की स्थापना की गई। पहले, फेमिना मिस इंडिया अपनी विजेता को मिस यूनिवर्स में भेजती थी। लेकिन 2010 में, तंत्रा एंटरटेनमेंट प्राइवेट लिमिटेड ने पूर्व मिस यूनिवर्स और मशहूर बॉलीवुड अभिनेत्री सुष्मिता सेन के साथ मिलकर एक अलग प्रतियोगिता ‘आई एम शी–मिस यूनिवर्स इंडिया’ शुरू की, जिसके माध्यम से भारत की प्रतिनिधियों को मिस यूनिवर्स भेजा जाने लगा।

2012 के बाद सुष्मिता सेन और तंत्रा एंटरटेनमेंट ने मिस यूनिवर्स का लाइसेंस छोड़ दिया। इसके बाद फेमिना मिस इंडिया संगठन ने यह अधिकार अपने पास ले लिए और 2013 में मिस दिवा प्रतियोगिता का आयोजन किया।

पहली मिस दिवा प्रतियोगिता 5 सितंबर 2013 को मुंबई में आयोजित हुई।
देशभर से चुनकर लाई गई 14 फ़ाइनलिस्टों ने इस ख़िताब को जीतने के लिए ग्रैंड फ़िनाले में हिस्सा लिया।
मानसी मोघे (मुंबई) को ज़ीनत अमान मिस एशिया पैसिफ़िक 1970 और प्रसिद्ध बॉलीवुड अभिनेत्री द्वारा पहली “मिस दिवा यूनिवर्स 2013” का ताज पहनाया गया।
गुरलीन ग्रेवाल (पंजाब) को “मिस दिवा इंटरनेशनल 2013” का खिताब सहर बिनियाज़ मिस यूनिवर्स कनाडा 2012 ने दिया।
शृष्टि राणा (फरीदाबाद) को “मिस दिवा एशिया पैसिफ़िक वर्ल्ड 2013” का खिताब बॉलीवुड अभिनेत्री रवीना टंडन ने पहनाया।
इस प्रकार 2013 में मिस दिवा प्रतियोगिता की शानदार शुरुआत हुई।

2019 में लीवा फ्लूइड फ़ैशन ने मिस दिवा प्रतियोगिता के स्पॉन्सरशिप अधिकार हासिल किए।
उनके संरक्षण में पहली मिस दिवा प्रतियोगिता 2020 में आयोजित की जानी थी।
क्योंकि 2019 में कोई मिस दिवा प्रतियोगिता आयोजित नहीं हुई, इसलिए मिस इंडिया संगठन ने अंतरराष्ट्रीय प्रतियोगिताओं के लिए भारत की प्रतिनिधियों को सीधे नियुक्त किया।
वार्तिका सिंह को मिस यूनिवर्स 2019 के लिए चुना गया।
शेफाली सूद को मिस सुप्रानेशनल 2019 के लिए चुना गया।

2024 में मिस दिवा संगठन ने मिस यूनिवर्स संगठन का लाइसेंस छोड़ दिया, क्योंकि उनका मानना था कि मिस यूनिवर्स संगठन में काफी बदलाव आ गए हैं और उन्हें अपने आंतरिक मुद्दों को सुलझाने की आवश्यकता है।
मिस दिवा संगठन ने यह भी कहा कि जब ये समस्याएँ हल हो जाएँगी, तब वे दोबारा मिस यूनिवर्स से जुड़ने पर विचार करेंगे।

मिस यूनिवर्स लाइसेंस वापस लेने के बाद, मिस दिवा ने अपने 2024 संस्करण का नाम बदलकर "LIVA Miss Diva 2.0" कर दिया। इस नए संस्करण में दो नए खिताब जोड़े गए—मिस दिवा कंटेंट क्रिएटर और मिस दिवा फैशन डिज़ाइनर। पहले की तरह, मिस दिवा सुप्रानेशनल का खिताब भी इस बार जारी रखा गया और हमेशा की तरह दिया गया।

2025 में, मिस दिवा संगठन को वियतनाम आधारित अंतरराष्ट्रीय प्रतियोगिता मिस कॉस्मो का राष्ट्रीय लाइसेंस मिला। मिस दिवा 2024 की एक विजेता भारत का प्रतिनिधित्व करेगी, जो 2025 में वियतनाम में होने वाले मिस कॉस्मो पेजेंट के दूसरे संस्करण में भाग लेगी।

### विजेताओं की गैलरी
#### मिस दिवा यूनिवर्स

File:Miss-Universe-Harnaaz-Sandhu-returns-to-India (6).jpg|हरनाज़ कौर संधूमिस यूनिवर्स 2021 और मिस दिवा यूनिवर्स 2021
File:Adline-Castelino-at-Liva-Miss-Diva-red-carpet-6.jpg|एडलाइन क्वाड्रोस कैस्टेलिनोमिस दिवा यूनिवर्स 2020
File:Vartika Singh at Miss Diva Universe 2020 Grand Finale (Close up).jpg|वर्तिका सिंहमिस दिवा यूनिवर्स 2019
File:Nehal Chudasama Miss Diva 2018 (cropped).jpg|नेहल चुडासमा मिस दिवा यूनिवर्स 2018
File:Roshmita Harimurthy at the launch of Miss Diva 2017 calender (cropped).jpg|रोशमिता हरिमूर्ति मिस दिवा यूनिवर्स 2016
File:Urvashi Rautela at the special screening of film 'Queen'.jpg|उर्वशी रौतेलामिस दिवा यूनिवर्स 2015
File:MIss Diva 2013 Manasi Moghe (cropped).jpg|मानसी मोघे मिस दिवा यूनिवर्स 2013


#### मिस दिवा सुपरनैशनल

File:Aavriti-Choudhary-at-Liva-Miss-Diva-red-carpet-3 (cropped).jpg| आवृति चौधरी मिस दिवा सुपरनैशनल 2020
File:Shefali Sood, Miss Diva Supranational 2019.jpg|शेफाली सूद मिस दिवा सुपरनैशनल 2019
File:Aditi Hundia.jpg|अदिति हुंडियामिस दिवा सुपरनैशनल 2018
File:Srinidhi Shetty (cropped).jpg|श्रीनिधि शेट्टीमिस दिवा सुपरनैशनल 2016 और मिस सुपरनैशनल 2016
File:Asha Bhat in 2019.jpg|आशा भाटमिस दिवा सुपरनैशनल 2014 और मिस सुपरनैशनल 2014


## सन्दर्भ

## बाहरी कड़ियाँ
* मिस इंडिया संगठन - वेबसाइट
  

श्रेणी:मिस दिवा
श्रेणी:फेमिना मिस इंडिया
श्रेणी:सुन्दरता प्रतियोगिता
श्रेणी:फेमिना मिस इंडिया
श्रेणी:भारतीय पुरस्कार
श्रेणी:भारत में सौंदर्य प्रतियोगिताएं